laion/Wikipedia-Exotic huggingface dataset:
ניק קרטר

ניקולס ג'ין "ניק" קרטר (באנגלית: Nickolas Gene "Nick" Carter; נולד ב-28 בינואר 1980) הוא זמר אמריקאי, המוכר בעיקר כחבר בלהקת הפופ "בקסטריט בויז". קרטר נולד בג'יימסטאון, ניו יורק. לאחר כמה שנים עברה המשפחה לטמפה, פלורידה. יש לו ארבעה אחים קטנים: בובי ג'יין, ליזלי, אנג'ל וארון. קרטר החל לשיר ולשחק בגיל צעיר. כאשר שמעה אותו אמו היא רשמה אותו לשיעורי ריקוד ופיתוח קול. בשנת 1990, השתתף קרטר בסרטו של ג'וני דפ "המספריים של אדוארד". בשנת 1992 נבחן קרטר לתוכנית "מועדון מיקי מאוס" וללהקת הבנים האמריקנית בקסטריט בויז (Backstreet Boys). הוא לא נבחר מיד להיות חלק מהלהקה כיוון שאימו רצתה שיצטרף למועדון מיקי מאוס כדי שיוכל להמשיך ללכת לבית הספר. לאחר שבוע הוא נשאל לאן הוא רוצה להצטרף והוא בחר בבקסטריט בויז, והוצמד לו מורה פרטי במהלך סיבוב ההופעות. בשנת 1996 זכתה הלהקה להצלחה באירופה, ושנה לאחר מכן גם בארצות הברית. בשנת 2001 יצאה הלהקה להפסקה בת שנתיים. בשנת 2002, החליטה הלהקה לעזוב את חברת ההפקות שלהם "The Firm", אך קרטר בחר להישאר בחברה שתנהל את קריירת הסולו שלו והוציא קרטר את אלבומו הראשון שלו "Now Or Never", שהתאפיין בצלילי רוק ובאווירה פחות עליזה מאלבומי הפופ של הבקסטריט בויז. הוא גם התארח באלבומיו של אחיו הצעיר ארון קרטר. ב-2003, החל קרטר לעבוד על אלבום הסולו השני שלו, אך ההקלטות בוטלו כיוון שהלהקה חזרה להקלטות באולפן. בשנת 2006 כיכבו ארון, ניק ושלוש אחיותיהם בתוכנית המציאות "House of Carters" ששודרה בערוץ הבידור E ותיעדה את חייהם בבית ללא הורים. בשנת 2010, חזר קרטר להקליט שיר חדשים לאלבום הסולו השני שלו, "I'm Taking Off" שיצא לאור ב-2 בפברואר 2011. אלבומו הגיע למקום ה-8 ביפן עם מכירות של למעלה מ-20,000 עותקים. בשנת 2012, הוא התארח בסדרה "90210". ב-2015, הופיע בעונה ה-21 של "רוקדים עם כוכבים" והגיע למקום השני. בשנת 2020, השתתף בתוכנית "הזמר במסכה" בתור הקרוקודיל הוורוד והגיע למקום השלישי. ב-2003 הוא ניהל מערכת יחסים מתוקשרת עם הידוענית פריס הילטון. לאחר שנפרדו, הופיעה הילטון באירוע כשחבורות מכסות את גופה, ודיווחים בתקשורת האמריקאית טענו שקרטר הכה אותה, אם כי היא עצמה לא התייחסה לכך. ב-2005 קרטר ואחיו ארון ניתקו קשר עם אמם שהייתה גם המנהלת האישית שלהם. בדומה לחברו ללהקה אלכסנדר מקלין, גם קרטר הודה במאבק ממושך בהתמכרות לסמים ולאלכוהול. לדבריו, אבחון בעיה רפואית בלבו גרם לו להיגמל סופית ולפתח אורח חיים בריא יותר. ב-2013, הוא הוציא לאור את ספרו הראשון "Facing the Music And Living To Talk About It". בינואר 2012 נפטרה אחותו לזלי ממנת יתר, בגיל 25. בפברואר 2013 הכיר את לורן קיט, והשניים נישאו ב-12 באפריל 2014. באפריל 2016 נולד בנם, ובאוקטובר 2019 נולדה בתם. בנובמבר 2022 נפטר אחיו ארון בגיל 34 ממנת יתר ובעיות נפשיות מורכבות. 2002: Now or Never 2011: I'm Taking Off אתר האינטרנט הרשמי של ניק קרטר ניק קרטר, ברשת החברתית פייסבוק ניק קרטר, ברשת החברתית אקס (טוויטר) ניק קרטר, ברשת החברתית אינסטגרם ניק קרטר, סרטונים בערוץ היוטיוב ניק קרטר, במסד הנתונים הקולנועיים IMDb (באנגלית) ניק קרטר, באתר AllMovie (באנגלית) ניק קרטר, במסד הנתונים הקולנועיים KinoPoisk (ברוסית) ניק קרטר, באתר Last.fm (באנגלית) ניק קרטר, באתר AllMusic (באנגלית) ניק קרטר, באתר MusicBrainz (באנגלית) ניק קרטר, באתר דיזר ניק קרטר, באתר Discogs (באנגלית) ניק קרטר, באתר Songkick (באנגלית) ניק קרטר, באתר Genius ניק קרטר, באתר בילבורד (באנגלית) קרן בר לב, ‏סוף עצוב: אחותם של ניק ואהרון קרטר מתה ממנת יתר, באתר ‏מאקו‏, 2 בפברואר 2012
אבא (שיר של אמיר דדון)

אבא הוא סינגל שהוקלט על-ידי הזמר והיוצר הישראלי אמיר דדון. השיר יצא ב-11 באוגוסט 2020, על-ידי חברת התקליטים הליקון. השיר נכתב על-ידי שחר הדר ודדון, שגם הלחין את השיר, וכן הפיק אותו מוזיקלית לצד ניר מימון. דדון הקדיש את השיר לאביו, שנפטר כשנתיים לפני צאתו, אך סירב להרחיב אודות משמעותו העמוקה של השיר מתוך אמונה כי השיר מדבר בעד עצמו. עם צאתו, זכה השיר לחיבוק חם מהקהל, לשבחים מהמבקרים ואף נכנס לפלייליסט של גלגלצ וכאן גימל. הווידאו קליפ המלא שיצא עבור השיר, בוים על-ידי איתן כהן ואיל אלישע, והועלה לערוץ היוטיוב של דדון ב-11 באוגוסט 2020. בקליפ ניתן לראות את דדון, על רקע ניגונו של השיר, כשלבסוף ביתו רצה לחיקו ומחבקת אותו. נכון ליוני 2023, מונה הצפיות של הקליפ עומד על למעלה מ-2 מיליון צפיות. סרטון השיר "אבא" באתר יוטיוב מילות השיר "אבא" באתר שירונט "אני מרגיש אותך קרוב ולא יכול בך לגעת": אמיר דדון מקדיש שיר חדש לאביו, באתר וואלה, 11 באוגוסט 2020 יובל אראל‏, אמיר דדון - אבא, בבלוג של יובל אראל, מגזין מוזיקה ותרבות, 11 באוגוסט 2020 "אבא": אמיר דדון בלהיט חדש ומרגש. צפו, באתר "סרוגים", 11 באוגוסט 2020 אמיר דדון - אבא - יוסמיוסיק, באתר yosmusic.com, ‏2020-08-12 אמיר דדון - אבא, באתר ‏מאקו‏, 11 באוגוסט 2020 אמיר דדון - אבא, נבדק ב-2023-06-01
יצחק בואינו

הרב יצחק בואינו (סביב ה'ש"פ, 1620 - לפני ה'תנ"ה, 1695) היה פוסק הלכה, אב בית הדין ורבה של ירושלים במאה השבע עשרה. מחבר הספר 'שלחן מלכים'. נולד לאביו רבי אברהם. מקור המשפחה ככל הנראה מפורטוגל. גדל בירושלים, ולמד אצל רבי ישראל בנימין ורבי יצחק צבאח. סביב שנת ה'שצ"ט, נשא את ריקא בת רבי דוד בואינו שהיה מעשירי ליוורנו. לאחר שנה, אשתו נפטרה, וזמן קצר לאחר מכן, גם ביתו היחידה נפטרה עמה. לא יאוחר משנת ה'תל"ז, שימש כאב בית הדין בירושלים, כשלצידו מכהנים הרב משה בן חביב, ורבי משה בן יעיש. בשנים ה'תל"ט-ה'ת"ם שהה בליוורנו שבאיטליה, ונשא ונתן בהלכה עם רבי יעקב ששפורטש, ועם שאר חכמי ליוורנו כדוגמת הרבנים: אהרן אלחדב, אברהם קאנסינו, יעקב ישורון לופיס, שמואל קושטא, אלישע מטירנו ואלישע נאווי. בדצמבר 1680, חתם יחד עם חכמי קהילת ליוורנו על אגרת חריפה כנגד רבי יעקב ששפורטש. הרב שהה תקופת מה במצרים. הרב נפטר בין השנים תנ"א לתנ"ה. הרב יצחק ליקט את חידושי הדינים של מהריק"ש והרדב"ז וסידרם על סדר ה'שולחן ערוך'. לאחר מכן צירף לחיבורו חידושי דינים מחכמי ארץ ישראל מהדורות שקדמוהו, וחידושים אישיים שלו. בין החכמים שליקט, יש למנות את הרבנים: אברהם אזולאי, משה גלנטי, שמואל גרמיזאן, אברהם אמיגו, חזקיה די סילווא, ועוד. חידושי ההלכה הללו נקבצו על ידו לספר "שלחן מלכים". סביב שנת ה'תנ"א, סיים לסדר את הספר לדפוס, וזכה לקבל הסכמות מחכמי ירושלים, חברון ומצרים. מסיבה לא ידועה, הספר לא נדפס בזמנו. כיום הספר נדפס בשני כרכים על 'אורח חיים' ו'יורה דעה' על ידי מכון ירושלים (תשע"א, תשע"ב). ראו: מאיר בניהו, 'דור אחד בארץ', עמ' נא. ראו: מאיר בניהו, מבוא ל'מאמרים - רבי שמואל גרמיזאן חייו וחיבוריו', עמ' ז. ובהערה 19 שם. שלחן מלכים או"ח סימן תיז אות ט. ראו: מאיר בניהו, 'דור אחד בארץ', עמ' קעה. ראו שו"ת רבי יוסף מליריאה סימן כא. ראו שו"ת מהר"ם בן חביב מפתחות אה"ע סימן ו. שנת תל"ט - ראו שו"ת אהל יעקב סימן נא. שנת ה'ת"ם - ראו: כ"י ספריית היברו יוניון קולג', סינסינטי, אוהיו, ארצות הברית Ms. 164 עמ' 24 [עימוד דיגיטלי]. ב'דברי פתיחה' לספר שלחן מלכים (עמ' 7), כתב בטעות שהשנה שהיה בליוורנו הייתה תמ"ה, אך זו טעות, משום שבכתב יד מצוין שהתשובה הייתה בשנת 'המ"ת' ליצירה, כלומר יש להחסיר ה' בשביל חשבון האלפים, כך שיוצא שהתשובה הייתה בה' אלפים ת"ם. ראו ספונות חלק ט עמ' קפט. הקדמת המחבר לספר 'שלחן מלכים'. ראו הקדמה ל'שלחן מלכים' עמ' 7. לרשימה המליאה ראו 'דברי פתיחה לספר שלחן מלכים', עמ' 8.
מחלף ציפורי

מחלף ציפורי הוא מחלף בכביש 79, בסמוך למושב ציפורי ולמועצה המקומית עילוט. המחלף מחבר בין כביש 79 לכביש 7926, המשמש ככביש גישה למושב ציפורי ולעתיקות ציפורי. בעבר היה קיים במקום צומת, אך בסוף העשור השני של המאה ה־21, בעקבות תוכנית לפיתוח הכביש הקטע שבין מחלף הסוללים לריינה, החלו עבודות להקמת המחלף, אשר נפתח לתנועה בסוף שנת 2020. כביש 79: מקטע סוללים-ריינה הפך לדו־נתיבי, באתר mynetafula, ‏24 בדצמבר 2020 מזל טוב ! נפתח לתנועה: תמונות ורשמים ממחלפון ציפורי, באתר CivilEng ערך זה הוא קצרמר בנושא תחבורה. אתם מוזמנים לתרום לוויקיפדיה ולהרחיב אותו.
טימותי יו

טימותי יו (באנגלית: Timothy D. Haugh) הוא קצין בדרגת גנרל בחיל האוויר של ארצות הברית המכהן כמפקד פיקוד הסייבר של ארצות הברית, ראש הסוכנות לביטחון לאומי (NSA) וראש שירות הביטחון המרכזי (CSS). יו גדל בפנסילבניה וסיים לימודיו בתיכון מקומי ביוסוויל ב-1987. ב-1991 סיים תואר ראשון בלימודי רוסיה באוניברסיטת להיי. הוא התגייס לחיל האוויר של ארצות הברית ושירת כקצין מודיעין בתפקידים שונים בחיל. בשנים 2005–2007 שימש קצין המודיעין של פיקוד המבצעים המיוחדים של חיל האוויר, בשנים 2007–2009 שירת כמפקד טייסת הלוחמה הרשתית 315. ב-2010 הוצב בקטר כראש מחלקת מודיעין במרכז מבצעי האוויר 609. לאחר מכן כיהן במפקד להק המודיעין 318. ביוני 2014 מונה למפקד כנף המודיעים 480 וביוני 2017 מונה לקצין המודיעין של פיקוד הסייבר של ארצות הברית. ביוני 2018 מונה למפקד כוח המשימה הלאומי בתחום הסייבר. באוגוסט 2019 מונה למפקד חיל האוויר ה-25 של ארצות הברית ועם מיזוגו יכולותיו עם חיל האוויר ה-24 מונה חודשיים אחר כך למפקד חיל האוויר ה-16 בדרגת לוטננט גנרל. באוגוסט 2022 מונה לסגן מפקד פיקוד הסייבר. בפברואר 2024 קודם לדרגת גנרל ומונה לראש הסוכנות לביטחון לאומי (NSA), למפקד פיקוד הסייבר של ארצות הברית ולראש שירות הביטחון המרכזי (CSS). מדיה וקבצים בנושא טימותי יו בוויקישיתוף ביוגרפיה באתר חיל האוויר של ארצות הברית הודעה על מינויו
גרגורי גיאו

גרגורי גיאו (באנגלית: Gregory M. Guillot) הוא קצין בדרגת גנרל בחיל האוויר של ארצות הברית המכהן כמפקד פיקוד צפון של ארצות הברית ומפקד פיקוד הגנת האוויר והחלל של צפון אמריקה. גיאו גדל ולמד בטוסון שבאריזונה. ב-1984 התחיל ללמוד באוניברסיטת אריזונה בטרם עבר לאקדמיית חיל האוויר של ארצות הברית וסיים ב-1989 תואר ראשון בהנדסה. בחיל האוויר שירת כקצין בקרה אווירית. ב-2003 מונה למפקד טייסת הבקרה האווירית המוטסת ה-966 ובאוגוסט 2004 מונה למפקד טייסת הבקרה האווירית המוטסת ה-965. לאחר מכן שירת בלשכת מזכיר חיל האוויר של ארצות הברית. ב-2008 הוצב בפיקוד מרכז כמפקד מחלקת הבקרה האווירית ובמאי 2010 הוצב באיחוד האמירויות הערביות כמפקד להק 380. ביוני 2012 מונה למפקד כנף הבקרה האווירית 552 וביוני 2013 מונה למפקד כנף 55. לאחר תפקידי מטה בפיקוד הפסיפי של חיל האוויר מונה ב-2018 לסגן מפקד הכוח האווירי בפיקוד מרכז. ביוני 2019 מונה לקצין המבצעים של פיקוד צפון. ביולי 2020 מונה למפקד כוחות האוויר בפיקוד מרכז שתחתיו התאגדו לחיל האוויר התשיעי של ארצות הברית. באוגוסט 2022 מונה לסגן מפקד הפיקוד במקום ג'יימס מלוי שפרש. על פועלו בתקופה זו עוטר באות הערכה מטעם הרמטכ"ל של צה"ל כהוקרה על תרומתו הרבה לביטחונה של מדינת ישראל במהלך מלחמת חרבות ברזל. בפברואר 2024 קודם לדרגת גנרל ומונה למפקד פיקוד צפון של ארצות הברית. לאורך שירותו טס במטוסי בואינג E-3 סנטרי, בואינג RC-135, מקדונל דאגלס KC-10 אקסטנדר, F-15 ו-לוקהיד U-2. גיאו בעל תואר שני באווירונאוטיקה מאוניברסיטת אמברי-רידל ותואר שני באסטרטגיה ממכללת המלחמה הלאומית של האוניברסיטה לביטחון לאומי. מדיה וקבצים בנושא גרגורי גיאו בוויקישיתוף ביוגרפיה באתר חיל האוויר של ארצות הברית Virtual CRT: “Combat Proven Integrated Air and Missile Defense – CENTCOM” סגן הרמטכ"ל נפגש עם מפקדים בכירים על מנת לדון בתוכניות המלחמה בדרום ובצפון, מעריב, 28 ביוני 2024 הודעה על מינויו
אלפא פי אלפא

אלפא פי אלפא (באנגלית: Alpha Phi Alpha; בקיצור ΑΦΑ) היא אחווה בין-אוניברסיטאית הפועלת בעיקר בארצות הברית אך גם במדינות רבות נוספות, ולרוב מוכרת כאחווה הראשונה שהוקמה בידי אפרו-אמריקנים. האחווה הוקמה ב-4 בדצמבר 1906, בקמפוס של אוניברסיטת קורנל, באית'קה, עיר בצפונה של מדינת ניו יורק שבארצות הברית. מייסדי האחווה - הנרי א. קאליס, צ'ארלס ה. צ'פמן, יוג'ין ק. ג'ונס, ג'ורג' ב. קלי, נתנאל א. מוריי, רוברט ה. אוגל וורטנר ו. טנדי, שכונו "שבעת התכשיטים" ("Seven Jewels"), קידמו את האחווה במהירות רבה, וכבר תוך שנה מייסודה של האחווה - בשנת 1907 - הסניף השני הוסמך והוכר רשמית באוניברסיטת הווארד שבעיר וושינגטון. החל משנת 1908, הסניף שבהווארד היווה אב טיפוס לשאר הסניפים. כדי לייצג את רעיונותיה, משתמשת האחווה בסמלים ומוטיבים ממצרים העתיקה אפילו יותר מאשר בסמלים אפריקאיים; סמליה העיקריים הם הפירמידות במצרים והספינקס הגדול של גיזה. לאלפא פי אלפא היסטוריה ארוכה ומפוארת. האחווה הצמיחה מקרבה מנהיגים ושירתה את הציבור בעת השפל הגדול, בזמן מלחמת העולם השנייה ובמהלך המאבק לשוויון זכויות בין האפרו-אמריקנים ללבנים של התנועה לזכויות האזרח של ארצות הברית. היא התמודדה עם בעיות כגון אפרטהייד, וסיפקה שירותים כגון מקומות לינה מסודרים, שירותים כלכליים, תרבותיים ופוליטיים שנגעו לשחורים בארצות הברית. החל משנת 1945, היא נפתחה לבני כל הגזעים. בין בוגרי התנועה הבולטים ניתן למנות את מייסד NAACP ויליאם אדוארד בורגהרד דו בויז; ראש ממשלת ג'מייקה לשעבר, זוכה מלגת רודז, נורמן מנלי; זוכה פרס נובל לשלום, מרטין לותר קינג; סגן נשיא ארצות הברית, יוברט האמפרי (חבר לשם כבוד); האתלט ג'סי אוונס; השופט האפרו-אמריקני הראשון בבית המשפט העליון של ארצות הברית, ת'ורגוד מרשל; וראשי עיריית אטלנטה, ג'ורג'יה, מיינארד ג'קסון ואנדרו יאנג. כיום מונה אחוות אלפא פי אלפא מעל ל-700 סניפים ביבשות ואזורים שונים: דרום אמריקה וצפונה, אפריקה, אירופה ואיי הודו המערבית. מעל 175,000 אנשים הוכרו כחברים באחווה. ארכיון האחווה נשמר במרכז המחקר "Moorland-Spingarn", אחד מהגדולים שבגופי התיעוד של החיים וההיסטוריה התרבותית של האפרו אמריקנים בארצות הברית. האחווה עוסקת במפעלים פילנתרופיים יחד עם ארגוני צדקה ורווחה שונים, בהם ארגון הצופים של ארצות הברית ואגודות אחרות הדואגות לרווחת הקהילה. אנדרטת מרטין לותר קינג, אשר נחנכה בוושינגטון ב-2011, נמנית אף היא בין מפעליה של אלפא פי אלפא. האחווה נתקלת בקשיים ובעיות דומות לאלה של אחוות אחרות, ובשנת 2001 אף בוצעה השעיה לשנתיים בשל טקס חניכה משפיל באוניברסיטת המדינה של אוהיו. אלפא אפסילון פאי מדיה וקבצים בנושא אלפא פי אלפא בוויקישיתוף אתר האינטרנט הרשמי של אלפא פי אלפא אתר הנצחה למרטין לותר קינג שהקימה האחווה חגיגת המאה של אחוות האלפא פי אלפא - באתר אוניברסיטת קורנל תמונות מחגיגת המאה, בשנת 2006 - באתר אוניברסיטת קורנל פוליטיקאים בוגרי האחווה מוזיאון דה מוין סמלי האלפא פי אלפא
Out On Screen

Out On Screen (באופן רשמי פסטיבל הסרטים והווידאו Out On Screen של ונקובר; מוכר גם כפסטיבל הסרטים הקווירי של ונקובר) הוא פסטיבל קולנוע להט"בי-קנדי המתקיים בוונקובר מאז 1988, אם כי באופן רשמי רק מאז 1989, לקראת המשחקים הגאים שהתקיימו ב-1990. הפסטיבל מעניק מדי שנה את הפרסים הבאים: פרס הקהל לסרט הטוב ביותר (מאז 2006) הפרס לזכר גרי ברנט (מאז 1997) פרס הקהל לסרט הקצר הטוב יותר (מאז 2009) אתר האינטרנט הרשמי של Out On Screen Out On Screen, ברשת החברתית פייסבוק Out On Screen, ברשת החברתית אקס (טוויטר) Peter Knegt, "30 years of resilience: Vancouver's queer film fest illuminates the full beauty of LGBTQ lives" (אורכב 09.12.2022 בארכיון Wayback Machine). CBC Arts, August 1, 2018.
אם וילד (חנה אורלוף)

"אם וילד" או "אם ובנה" (1952) הוא פסל מאת חנה אורלוף. הפסל, המציג אם המניפה את בנה התינוק באוויר, הוצב לראשונה בשנת 1952 בחצר מבנה קטן שכונה "בית המוזיקה" בקיבוץ עין גב, שהוקם מכספי הפיצויים לחללי מלחמת השחרור, ונועד להנצחת בני הקיבוץ וכן כמבנה מוזיאון ארכאולוגי. ב-28 במאי 1952 נחנך המבנה והוסר הלוט מן הפסל. במברק ששלח ראש הממשלה דוד בן-גוריון נכתב כי "פסלה של אורלוף אינו אלא רמז לרוח הגבורה שפיעמה אי פעם בלב בוני עין גב ומגיניה". הפסל מבוסס על תצלום של חנה אדלרשטין-טוכמן, חברת הקיבוץ, שנהרגה בקרב על עין גב, המניפה את בנה. סגנון הפיסול של אורלוף מדגיש את כובד הדמויות, המתוארות כחסרות תווי פנים אישיים. בעבודה זו בולט השימוש בסגנון השואב במתינות, מן הקוביזם. ראו: "המצודה בקדמת כנרת", מעריב, 29 במאי 1952 מצוטט בתוך: "מצבה לזכר מגיני עין גב", דבר⁩, 4 ביוני 1952⁩ מדיה וקבצים בנושא אם וילד בוויקישיתוף
Fush Yu Mang

Fush Yu Mang (בעברית: פוש יו מאנג) הוא אלבום האולפן הראשון של להקת הרוק האמריקאית Smash Mouth, שיצא לאור ב-8 ביולי 1997 בידי חברת אינטרסקופ רקורדס. האלבום כולל את הלהיט הגדול הראשון של הלהקה, "Walkin' on the Sun", שהיה השיר האחרון שהתווסף לאלבום. שמו של האלבום הוא שיבוש של השורה "fuck you, man!" שנאמרה על ידי אל פצ'ינו בסרט פני צלקת.[דרוש מקור] על עטיפת האלבום מופיעים חברי הלהקה במכונית פורד פלקון סקוויר משנת 1962 שהייתה שייכת לגיטריסט גרג קאמפ. המכונית נמצאת בחלל ואחד מחברי הלהקה מוציא את ידו מחוץ לחלון הרכב ומחווה אצבע משולשת. שם האלבום כתוב עליו בסגנון אסייתי סטריאוטיפי – כנראה בשל שמו שעלול להישמע בסגנון זה. המהדורה הראשונית של אלבום קיבלה תווית השגחת הורים, אך מהדורות מאוחרות יותר לא. Fush Yu Mang קיבל עיטור אלבום פלטינה כפול על ידי איגוד RIAA בארצות הברית עבור מכירה של יותר מ-2 מיליון עותקים. הקלטה אקוסטית חדשה של Fush Yu Mang לרגל יום השנה ה-20 לאלבום, יצאה לאור ב-29 ביוני 2018. כל השירים נכתבו על ידי גרג קאמפ, חוץ מהיכן שמצוין אחרת. כל השירים הופקו על ידי אריק ולנטיין. רצועות בונוס ליום השנה ה-20 לאלבום מ-Smash Mouth סטיב הארוול - שירה פול דה ליסל - בס, שירה גרג קאמפ - גיטרה, שירה קווין קולמן - תופים נוספים אריק ולנטיין - קלידים, כלי הקשה, צלילי רקע לס האריס - סקסופון ג'ון גיבסון - חצוצרה ג'ון גוב - טרומבון אנזימי קאמפ, בוסטון ג'וני, דן פלוק, ג'יי גריידי, ג'יימס סלייטר, קלי יאנג, מארק הארוול, סם ברבנק - קולות רקע מידע על האלבום Fush Yu Mang באתר MusicBrainz מידע על האלבום Fush Yu Mang באתר AllMusic האלבום Fush Yu Mang באתר Discogs האלבום Fush Yu Mang באתר ספוטיפיי Leong, Alphonse. "Guinness, U2 and the Mob". נבדק ב-25 במאי 2020. {{cite web}}: (עזרה) "Metroactive Music – Beat Street". metroactive.com. נבדק ב-7 ביוני 2015. {{cite web}}: (עזרה) "Fush Yu Mang (Acoustic) by Smash Mouth on Apple Music". Fush Yu Mang (liner notes). Smash Mouth. Interscope Records. 1997. INTD-90142.{{cite AV media notes}}: תחזוקה - ציטוט: others in cite AV media (notes) (link)
אברהם סלמן

אברהם (אברשה) סלמן (Selman‏ 4 באוגוסט 1911 - 17 בדצמבר 1975) היה לוחם מחתרת, משורר, מתרגם, עורך, מוציא לאור, ממציא, חידונאי ותשבצאי ומחברם של כמה ספרים. אברהם סלמן נולד בעיירה אוציאני שבליטא לאב סוחר, יהודה דב ולאימו, בתיה. כשהיה בן שלוש עבר עם משפחתו לחרקוב, ברוסיה. ב-1925 המשפחה עלתה ארצה והתיישבה בתל אביב. אברהם למד בגימנסיה גאולה. הוא היה ממיסדי חוגי הנוער הלאומי ובשנות השלושים של המאה העשרים הצטרף לברית הביריונים. ב-1929 היה מעורב במאבקימם על הכותל המערבי. במאורעות תרפ"ט גויס לההגנה והיה פעיל בהגנה באזור תל אביב. ב-1931 הצטרף לפלוגת בית"ר בראש פינה ובמהרה עמד בראשה. הוא התנגד למפקד האוכלוסין הממשלתי (שנועד לחסימת העלייה הבלתי לגלית) ופעל נגדו. נאסר ונשפט לכמה חודשי מאסר בכלא עכו. ב-1934 פעל יחד עם חבריו להברחת עולים ונשק דרך גבול הצפון. באותה שנה היה לחבר במרכז ברית הציונים הרוויזיוניסטים. ב-1937 ערך את הירחון "סדן" ושנה לאחר מכן היה מיוזמי "חזית פועלים לאומית". ב-1938 נאסר בצו מנהלי וב-1939 שוב נאסר. ב-1940 נידון לארבע שנות מאסר, במזרעה ובלטרון. אחרי שחרורו הצטרף ללח"י, שם אימץ לו את הכינוי "אבידן". היה אחד העצורים לאחר רצח ברנדוט. סלמן חיבר שירי מחתרת שהודפסו על תקליטים. ב-1952 יצר מכשיר לקטיפת פירות הצבר. הוא חיבר וערך מדורי חידונים ותשבצים בעיתונים. פרסם שני ספרים האחד, "חישובי פלא", ספר מתמטי והשני, "מלכות אגד-הר", שכלל סיפורים וחידונים. תרגם סיפורים וספרים מרוסית, אנגלית וצרפתית לעברית. סלמן הביא לעולם ארבעה ילדים, בת אחת מדינה שרייברג ושתי בנות ובן מגלילה. שם: סלמן אברהם אברשה ארכיון צה"ל ומערכת הביטחון מעריב, גיליון מיום 18 בדצמבר 1975, במאמר הספד אנציקלופדיה לחלוצי היישוב ובוניו, כרך 12, עמוד 4114 אנציקלופדיה לחלוצי היישוב ובוניו, כרך 12, עמוד 4115
ליאניס פרז

ליאניס פרז הרננדז (בספרדית: Leyanis Pérez Hernández; נולדה ב-10 בינואר 2002) היא אתלטית קובנית, זוכת מדליית ארד באליפות העולם (בודפשט 2023) בקפיצה משולשת. בתחרות שנערכה במאי 2021 היא קבעה בקפיצה משולשת תוצאה של 14.46 מטר בעזרת רוח גבית מעל המותר ותוצאה של 14.32 מטר ונבחרה להשתתף באולימפיאדת טוקיו. בתחרות שנערכה בקאסטיון דה לה פלאנה, ספרד ב-29 ביוני אותה שנה היא קבעה בקפיצה משולשת שיא אישי חדש של 14.53 מטר. בסופו של דבר היא לא השתתפה במשחקים עצמם. בתחרות שנערכה באולם במיראמס, צרפת ב-4 בפברואר 2022 היא קבעה שיא אישי חדש של 14.47 מטר. חודש וחצי לאחר מכן, באליפות העולם באולם שנערכה בבלגרד, סרביה במרץ היא סיימה במקום 11 בקפיצה משולשת בתוצאה של 13.99 מטר. באליפות העולם שנערכה ביוג'ין, אורגון ארצות הברית ביולי אותה שנה היא סיימה במקום רביעי בקפיצה משולשת בשיא אישי חדש של 14.70 מטר, 2 ס"מ פחות ממדליית ארד. בתחרות שנערכה באולם בלייווה, צרפת ב-15 בפברואר 2023 היא קבעה שיא אישי חדש של 14.65 מטר. במסגרת ליגת היהלום שנערכה ברבט, מרוקו ב-28 במאי היא ניצחה בקפיצה משולשת בשיא אישי חדש של 14.84 מטר. באליפות העולם שנערכה בבודפשט, הונגריה באוגוסט 2023 זכתה במדליית ארד בקפיצה משולשת בשיא אישי חדש של 14.96 מטר, אחרי יולימאר רוחאס מוונצואלה (15.08 מטר) ומרינה בך-רומנצ'וק מאוקראינה (15.00 מטר. קפיצה לרוחק: 6.52 מטר (2023) קפיצה משולשת: 14.96 מטר (2023) קפיצה משולשת: 14.65 מטר (2023) מדיה וקבצים בנושא ליאניס פרז בוויקישיתוף ליאניס פרז, באתר olympedia.org ליאניס פרז, באתר התאחדות האתלטיקה הבין-לאומית
מיתולוגיה רומית

המיתולוגיה הרומית היא המיתולוגיה שנוצרה ברומא העתיקה, תוך ערבוב של מיתוסים, אגדות עם, אלים של עמים כבושים והעתקה של האלים במיתולוגיה היוונית, תוך שינוי שמותיהם. בהתחלה הרומאים האמינו כי כמעט בכל חפץ יש מהות אלוהית ולכן היו האלים הרומיים אלים מופשטים חסרי צורה מוגדרת וחסרי תווי פנים, עם התגברות ההשפעה ההלניסטית שנבעה משליטתה של האימפריה הרומית ביוון ומהשפעתה של הדת היוונית-הלניסטית על רומא, התחילו האלים ללבוש צורה. האלים הרומיים מחולקים למספר קבוצות: לארס (מהמילה פמילארס – משפחה), שתפקידם להגן על המשפחה והבית. פנטס, אלי משק הבית, המחסנים והחצר מנס, אלי רוחות המתים והאבות הקדומים אינפרי – אלי השאול נובנסיליס – אלים מכובדים שאומצו מתרבויות אחרות קבוצות נוספות מופיעות בתיאורים שונים. במקביל לשנים עשר האלים האולימפיים של יוון העתיקה, גם במיתולוגיה הרומית תריסר אלים חשובים. אלים אלו נקראו בשם דיאי קונסטנס. להלן שנים עשר האלים בשמם הרומי, יחד עם עוד שני אלים חשובים למרות שאינם משנים-עשר האלים המרכזיים. בסוגריים מופיע השם היווני המקורי של כל אל. יופיטר (זאוס) מכונה גם יוביס. ראש המשפחה, אל הברקים ואדון האלים. בנו של הטיטאן סטורנוס ואופס. נפטון (פוסידון), אחי יופיטר ופלוטו. אל הים, רעידות האדמה והסוסים. פלוטו (האדס), אחי יופיטר ונפטון. אל השאול ואדון המתים. (איננו אחד משנים עשר האלים המרכזיים.) יונו (הרה), אשתו ואחותו של יופיטר. אלת הנישואין והאימהות ופטרוניתן של הנשים הנשואות. קרס (דמטר), אחות יופיטר, אלת התבואה והאדמה ובתה פרוסרפינה. בחלק מהגרסאות החליף אותה פלוטו אחי יופיטר, אל השאול ואדון המתים. מרס (ארס), בן יופיטר ויונו. אל המלחמה והטבח. וולקן (הפייסטוס), בנם של יופיטר ויונו ובעלה של ונוס. אל הנפחים, המלאכה וחרשי הברזל. ונוס (אפרודיטה), אשתו של וולקן. אלת האהבה. מינרווה (אתנה), בתו של יופיטר. אלת החוכמה, המדעים, האומנות, ומלחמת-הצדק. כמו כן, האלה המגינה על העיר אתונה, הנקראת על שמה. מרקוריוס (הרמס), בנם של יופיטר ואופס בת אטלס. שליח האלים, אל הסוחרים והרופאים, וגם מגן הגנבים. אפולו (אפולון), בנם של יופיטר וליטו. אל השמש, האור, המוזיקה, האמנות, הרפואה והנבואה. דיאנה (ארטמיס), תאומתו של אפולו. אלת הירח והציד. בכחוס (דיוניסוס), אל היין וההוללות. בנו של זאוס, קרוי גם בשם ליבר. כלי נשקו נראה כמטה עטוף קיסוס ובראשו אצטרובל, ידוע בשם תירסוס וסטה (הסטיה), אחות יופיטר, אלת הבית והמשפחה. בחלק מהגרסאות מחליף אותה בכחוס, אל היין. (אינה אחת משנים עשר האלים המרכזיים.) למרות הקשר ההדוק ליוון היו האלים הרומים שונים למדי ממקביליהם היוונים, בייחוד לפני התקופה הקלאסית. איניאס רמוס ורומולוס הרקולס (הרקלס ביוונית) ע. פלד, ש. לבני, רותי פישמן, אנדרו ט. קאמינגס, אלכסנדר ס. מוריי, האנציקלופדיה של המיתולוגיה: המיתולוגיה היוונית והרומית, בריאת העולם והאדם, אלי האולימפוס, האלים המשניים, גיבורים, סיפורי עלילה, תל אביב: הוצאת ידיעות אחרונות, 2013. ד"ר אפי זיו, המיתולוגיה הרומית, כנרת זמורה-ביתן, מוציאים לאור בע"מ, 2024 מיתולוגיה רומית, דף שער בספרייה הלאומית מיתולוגיה רומית, באתר אנציקלופדיית ההיסטוריה העולמית (באנגלית) ערך זה הוא קצרמר בנושא מיתולוגיה ובנושא רומא העתיקה. אתם מוזמנים לתרום לוויקיפדיה ולהרחיב אותו.
האקדמיה היהודית לבנות גייטסהד

האקדמיה היהודית לבנות של גייטסהד או בית חיה רחל היא מכללה על תיכונית בת שנתיים, (סמינר) המכללה נוסדה ב-1998 בגייטסהד, אנגליה בה יש קהילה יהודית חרדית. מנהלה הוא הרב אברהם כץ, סופר ובעל טור. זוהי מכללה יהודית אורתודוקסית, שמגיעות אליה סטודנטיות חרדיות מכל רחבי העולם, עם פנימיות ומקומות מגורים לטווח ארוך. רוב הסטודנטיות מגיעות מבריטניה אך מספרים משמעותיים מגיעים ממדינות אירופה אחרות. הגילאים של התלמידות נעים בין 16 ל-21. מטרת האקדמיה היא להעניק לתלמידות חינוך בתורה על מנת "להדריך ולתמוך בהן בתפקידן כנשים יהודיות אורתודוקסיות בחיים הבוגרים". האקדמיה היא ברמה A (אנ') הנחשבת לרמה מתקדמת הנותנת הסמכה במסגרת התעודה הכללית לחינוך, ונותנת הסמכה אקדמית ששמה באנגליה General Certificate of Secondary Education (אנ') ומספקת השכלה נוספת בשיתוף פעולה עם מכללה מקומית. (אנ') Gateshead Jewish Community ערך זה הוא קצרמר בנושא אוניברסיטאות ומכללות. אתם מוזמנים לתרום לוויקיפדיה ולהרחיב אותו.
יחסי אתיופיה – דרום אפריקה

יחסי אתיופיה–דרום אפריקה מתייחסים ליחסים הנוכחיים וההיסטוריים בין אתיופיה לדרום אפריקה. אתיופיה התנגדה לאפרטהייד בדרום אפריקה,[דרוש מקור] אך לאחר הבחירות הדמוקרטיות ב-1994, שתי המדינות כוננו יחסים דו–צדדיים רשמיים.[דרוש מקור] שתי המדינות חברות באיחוד האפריקאי וב-G77. בשנת 1962 נלסון מנדלה נשא את נאומו הבינלאומי הראשון בפני מנהיגים אפריקאים שהתאספו באדיס אבבה. מנהיגי צבא אתיופיה סיפקו גם הכשרה חיונית למנדלה, שסייעה להשיק את הכוח הצבאי למחצה של הקונגרס הלאומי האפריקני. לאתיופיה יש שגרירות בפרטוריה, ולדרום אפריקה יש שגרירות באדיס אבבה. במרץ 1998 חתמו המדינות על הצהרת כוונות בנוגע לסחר. בין 1998 ל-2017, אתיופיה העניקה רישיון ל-58 חברות מדרום אפריקה להשקיע במדינה. בשנת 2018 הודיעו המדינות על תוכניות להגביר עוד יותר את היחסים הכלכליים. בינואר 2020 הסכימו מנהיגי המדינות לחזק יחסים אלה. Dale, Penny (9 בדצמבר 2013). "The man who taught Mandela to be a soldier". BBC News. נבדק ב-30 בינואר 2020. {{cite news}}: (עזרה) Zerihun, Hanna (13 במאי 2018). "Ethiopia, South Africa to Elevate Bilateral Relations". allAfrica.com (באנגלית). נבדק ב-31 בינואר 2020. {{cite news}}: (עזרה) Isilow, Hassan (12 בינואר 2020). "South Africa, Ethiopia vow to strengthen bilateral ties". www.aa.com.tr. נבדק ב-30 בינואר 2020. {{cite news}}: (עזרה)
קיליקס

האם התכוונתם ל... קיליקס (כלי) (κύλιξ) – כלי יווני עתיק לשתיית יין. קיליקס (מיתולוגיה) (Κίλιξ) – דמות פיניקית במיתולוגיה היוונית, האפונים לקיליקיה.